ZAPISNIK

1. seje **SVETA ZAVODA** Vrtca Tržič, ki je bila v četrtek, 20. 6. 2024, ob 18.00 v zbornici enote Palček Vrtca Tržič.

Prisotni člani sveta zavoda:

Viktor Kirn – predstavnik občine ustanoviteljice, Eva Truden – predstavnica občine ustanoviteljice, Petra Bodlaj – predstavnica zaposlenih Vrtca Tržič, Saša Pintar – predstavnica zaposlenih Vrtca Tržič, Vanja Žos– predstavnica zaposlenih Vrtca Tržič, Marija Osterman – predstavnica zaposlenih Vrtca Tržič, Katja Smolej – predstavnica zaposlenih Vrtca Tržič.

Drugi prisotni:

Tatjana Blaži – ravnateljica Vrtca Tržič, Mojca Janc – pomočnica ravnateljice Vrtca Tržič, Katarina Vujinović, tajnica Vrtca Tržič, zapisnikarica.

Opravičeno odsotni:

Drago Zadnikar – predstavnik občine ustanoviteljice, Andreja Gimpelj Kovačič – pomočnica ravnateljice Vrtca Tržič, Metka Kočar – vodja finančno-računovodsko-administrativne službe v Vrtcu Tržič, Marija Sušnik Brovč – predstavnica sindikata v Vrtcu Tržič, Kora Kramar – predstavnica staršev, Marina Bučić – predstavnica občine ustanoviteljice, David Špehar – predstavnik staršev.

Dnevni red:

1. Pregled zadnjega zapisnika in realizacija sklepov zadnje seje (Tatjana Blaži).

2. Poročilo o rezultatu volitev članov sveta zavoda – predstavnikov zaposlenih vrtca ter predstavnikov staršev (Tatjana Blaži).

3. Razrešitev dosedanjih članov sveta in konstituiranje novega Sveta zavoda in volitev predsednika in namestnika Sveta Zavoda Vrtca Tržič (Tatjana Blaži).

4. Evalvacija strokovnega dela Vrtca Tržič v šolskem letu 2023/2024 (Tatjana Blaži).

5. Pobude, predlogi, vprašanja.

Ad.1

Ravnateljica je vse prisotne pozdravila in izrazila dobrodošlico novim članom.

Petra Bodlaj je pri pregledu zapisnika predstavila vse sprejete sklepe, pripomb ni bilo.

Ad.2

Katarina Vujinović je predstavila rezultate glasovanja za nove člane sveta zavoda med zaposlenimi in starši.

Ad.3

Ravnateljica je predlagala razrešitev članov prejšnjega mandata in potrditev mandatov članov

za novo mandatno obdobje.

Predstavniki ustanovitelja za novo mandatno obdobja so Drago Zadnikar, Viktor Kirn in Eva

Truden. Predstavniki staršev za novo mandatno obdobje so Kora Kramar, Marina Bučić in

David Špehar. Predstavniki zaposlenih za novo mandatno obdobje so Petra Bodlaj, Saša Pintar,

Vanja Žos, Marija Osterman in Katja Smolej.

**Sklep:** Svet zavoda Vrtca Tržič je razrešil člane prejšnjega mandata in potrdil mandate članom

za novo mandatno obdobje.

Pozvala je člane k podajanju predlogov za predsednika/predsednico Sveta zavoda Vrtca Tržič.

Člani so predlagali javni način glasovanja z dvigom rok.

**Sklep:** Glasovanje bo javno z dvigom rok.

Za predsednico sveta zavoda je bil podan predlog: Petra Bodlaj. Kandidatka je ustno soglašala s

kandidaturo. Predlog je bil soglasno potrjen.

**Sklep:** Predsednica sveta zavoda za novo mandatno obdobje je Petra Bodlaj, predstavnica

zaposlenih Vrtca Tržič.

Za namestnika predsednika je bil podan predlog, s strani starša Davida Špeharja, ki je želel

opravljati to funkcijo. Kandidat je ustno soglašal s kandidaturo. Predlog je bil soglasno

potrjen.

**Sklep:** Namestnik predsednice sveta zavoda za novo mandatno obdobje je David Špehar,

predstavnik staršev.

Ad.4

Ravnateljica je povedala, da se evalvacija dela v Vrtcu Tržič še oblikuje in bo poslana korespondenčno v potrditev v juliju.

Pripravila pa je osnutek poročila o realizaciji letnega delovnega načrta, pri čemer je izpostavila, da smo v šolskem letu imeli septembra 33 oddelkov na devetih lokacijah. V januarju pa smo morali odpreti še en oddelek od 1-3 let v enoti Palček in smo zato za pol leta izgubili telovadnico. Nadomestne prostore za gibanje otrok smo pridobili v bližnji Sokolnici, najem dvorane je financirala Občina Tržič. Ravnateljica je povedala, da je v letošnjem šolskem letu skupaj z pomočnico ravnateljice Mojco Janc spremljala dinamiko v oddelku, interakcije, komunikacijo na vseh relacijah, načrtovane in nenačrtovane dejavnosti, počutje in sodelovanje otrok, pregledali sta tudi vso dokumentacijo. Ravnateljica je z vsemi zaposlenimi opravila letne razgovore, ki trajajo najmanj uro, so dragoceni, posamezniku se lahko posveti tudi na drugačen način. Mojca Janc je vodila aktiv za mlade sodelavce in jim pomagala pri pisanju evalvacij, samoevalvacij in projektnem načrtovanju. Obe pomočnici sta sodelovali na vseh aktivih, Andreja Gimpelj Kovačič je vodila razvojni tim.

Ravnateljica je povedala, da smo v letošnjem letu nadaljevali z načrtovanimi projekti, da se na vseh področjih trudimo delati odlično za otroke, ki so nam zaupani. Izobraževanja so potekala načrtovano. Še naprej smo bili usmerjeni v gozdno pedagogiko in v vsebine v povezavi z rdečo nitjo Skupaj v raznolikosti. Pridobili smo še eno gozdno igralnico v bližini enote Palček in eno v bližini enote Križe, tako, da imamo sedaj v uporabi štiri gozdne igralnice. Po vseh enotah so se pripravile zanimive in pestre dejavnosti. Izobraževanj je bilo veliko tudi izven vrtca. Več je bilo sodelovanja in mreženja med oddelki. V tem šolskem letu je bilo kar nekaj napredovanj v nazive. Ravnateljica je povedala, da strokovni kader zaključuje delo v oddelkih, piše evalvacije in samoevalvacije, potekajo zaključki in roditeljski sestanki se še izvajajo.

Ravnateljica je povedala, da smo se uspešno povezali z okoljem, predvsem z občino Tržič, osnovnimi šolami, domom Petra Uzarja, knjižnico dr. Toneta Pretnarja, Ttržiškim muzejem, Zdravstvenim domom Tržič, prostovoljnimi gasilskimi društvi v občini Tržič, policijsko postajo Tržič, krajevnimi skupnostmi, trgovinami ipd.

Ravnateljica je povedala, da je klima v celotni ustanovi bila pozitivna, kljub vsem težavam s pomankanjem kadra in nenačrtovanimi odpovedmi. Bolniških odsotnosti je še vedno veliko, tudi daljših. Povedala je, da smo zaposlili še polovico vzgojiteljice za zgodnjo obravnavo in da smo se vsi trudili, da nam je lepo, varno, da delamo odgovorno, profesionalno in z veliko empatije in topline. Seznanila nas je, da smo s pomočjo občine v kuhinji zamenjali konvektomat, ki je večji boljši in ima veliko več funkcij, ter prekucno ponev, ki je bila izrabljena in zato nevarna za uporabo.

Ravnateljica je povedala, da smo v enoti Palček pričeli z menjavo vrat, prenovilo se bo stopnišče in ograja. Iz kabineta so se uredile sanitarije za 34. oddelek, ki pa bodo vsekakor prav prišle pri uporabi telovadnice. Kar nekaj dela je bilo z vlago in zamakanjem v kuhinji v enoti Deteljica, na kar smo tudi opozorili občino ustanoviteljico. V letošnjem letu, se bo v enoti Deteljica namestil prezračevalni sistem in bo posledično enota tudi nekaj časa zaprta.

Pritožbe staršev so bile redke, reševali smo jih sproti. Več je bilo pohval in podpore, kar nas zelo veseli in nam daje zagon za nadaljnje dobro delo.

Ravnateljica je povedala, da je bil vpis za šolsko leto 2024/2025 nekoliko manjši, se je pa povečal vpis otrok starih med 1-3 leti. Septembra pričnemo z 32 oddelki, ki jih bomo zapolnili do konca oktobra. Za mesec januar pa po napovedih kaže, da se bo odprl tudi 33. oddelek. Veseli nas, da bo telovadnica v enoti Palček zopet služila svojemu namenu. Ravnateljica je povedala, da smo v pomladnih mesecih izvedli fotografiranje otrok, razne izlete in ekskurzije, tek po ulicah Tržiča, plavalni tečaj, praznovanje 50-letnice enote Deteljica.

Ad.5

Ravnateljica je predlagala, da se staršem preko e-Asistenta poda predlog o spremembi delovnega čas vrtca Tržič v poletnih mesecih. In sicer odpiralni čas se skrajša do 16. ure.

**Sklep:** Člani sveta Zavoda Vrtca Tržič soglašajo.

Predstavnik občine Viktor Kirn je vprašal, če imajo otroci dostop do vode, ko so zunaj na igrišču vrtca. Ravnateljica je odgovorila, da strokovne delavke prinesejo s seboj vrče z vodo, vedno pa imajo otroci dostop do sanitarnih prostorov v katerih se lahko odžejajo in da strokovne delavke vedno skrbijo za to, da otroci popijejo dovolj tekočine.

Predstavnica občine Eva Truden je postavila vprašanje, kako se srečujemo oz. komuniciramo z vedno več albansko govorečimi straši in otroki. Ravnateljica je odgovorila, da si pomagamo z prevajalnikom na telefonu, sicer pa starši velikokrat pripeljejo s seboj nekoga, s katerim se lahko sporazumemo v slovenskem ali drugem jeziku. Strokovne delavke pa si pri komunikaciji z otroki pomagajo z slikovnim gradivom ali pa kretnjami.

Naslednja seja sveta zavoda bo v pričetku naslednjega šolskega leta.

Seja se je zaključila ob 18.45 uri

Zapisnikar: Predsednica Sveta zavoda Vrtca Tržič

Katarina Vujinović Petra Bodlaj